Žołtojty kozync

Žołtojty kozync (Astragalus cicer) je rostlina ze swójby łušćinowcow (Fabaceae).

 Wopisanje 
Žołtojty kozync je trajne zelo, kotrež docpěje wysokosć wot 30 hač 60 cm.

Stołpik je lězucy, kwaklojće rosćacy.

 Łopjena 
Łopjena su njeporowje pjerite ze 17 do 31 lancetojtymi, krótko přilěhawje kosmatymi, 1-3 cm dołhimi łopješkami.

 Kćenja 
Kćěje wot junija hač awgusta. Swětłožołte kćenja docpěja dołhosć wot něhdźe 1 cm a steja po wosmjoch hač po pjećadwacećoch w kići. Króna docpěje dołhosć wot 12 hač 16 mm.

 Płody 
Płody su kulowaće naduty a kosmate a docpěja dołhosć wot 10 hač 15 mm. 

 Stejnišćo 
Rosće na lěsnych a kerčinowych kromach, lěsnych pućach, swětlinach, wininach a  železniskich nasypach. Ma radšo w lěće ćopłe, wapnite pódy.

 Rozšěrjenje 
Rostlina je w srjedźnej a južnej Europje rozšěrjena.

 Nóžki 

 Žórła 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 152  
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 326 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin  (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

 Eksterne wotkazy 

 USDA plants database 

Kategorija:Kozync
Kategorija:Škitane rostliny